STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā  | Nr.64 | 2021.gada 26.augustā |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas valsts sekretārs | − | J.Garisons |
| Aizsardzības ministrijas pārstāve | − | B.Kleina |
| Aizsardzības ministrijas pārstāvis | − | M.Ķuda |
| Ārlietu ministrijas valsts sekretārs | − | A.Pelšs |
| Ekonomikas ministrijas pārstāve | − | A.Rozentālberga |
| Ekonomikas ministrijas pārstāve | − | I.Apsīte |
| Ekonomikas ministrijas pārstāve | − | J.Reinsone |
| Ekonomikas ministrijas pārstāvis | − | I.Jorniņš |
| Finanšu ministrijas pārstāve | − | A.Leitāne-Šķēle |
| Iekšlietu ministrijas valsts sekretārs | − | D.Trofimovs |
| Izglītības un zinātnes ministrijas pārstāve | − | S.Šmīdlere |
| Izglītības un zinātnes ministrijas pārstāvis | − | E.Severs |
| Izglītības un zinātnes ministrijas pārstāve | − | I.Kampāne |
| Izglītības un zinātnes ministrijas pārstāve | − | U.Berga |
| Izglītības un zinātnes ministrijas pārstāve | − | A.Rudzīte |
| Izglītības un zinātnes ministrijas pārstāvis | − | U.Berķis |
| Izglītības un zinātnes ministrijas pārstāve | − | D.Daņiļeviča |
| Izglītības un zinātnes ministrijas pārstāvis | − | M.Platonovs |
| Labklājības ministrijas valsts sekretārs | − | I.Alliks |
| Satiksmes ministrijas pārstāve | − | L.Priedīte-Kancēviča |
| Tieslietu ministrijas pārstāve | − | S.Armagana |
| Veselības ministrijas pārstāvis | − | K.Bērziņš |
| Veselības ministrijas pārstāve | − | J.Feldmane |
| Vides aizsardzības un reģionālās attīstības ministrijas pārstāvis | − | M.Laurs |
| Zemkopības ministrijas pārstāvis | − | J.Šnore |
| Ministru prezidenta padomnieks | − | M.Cepurītis |
| Valsts kancelejas pārstāve | − | I.Gailīte |
| Valsts kancelejas pārstāve | − | I.Pavlova |
| Valsts kancelejas pārstāve | − | E.Diure |
| Valsts kancelejas pārstāvis | − | R.Grāvītis |
| Krīzes vadības padomes sekretariāta vadītāja p.i. | − | K.Druvaskalns |
| Latvijas Pašvaldību savienības pārstāvis | − | A.Salmiņš |
| Valsts policijas priekšnieks | − | A.Ruks |
| Valsts policijas pārstāvis | − | A.Zellis |
| Valsts ugunsdzēsības un glābšanas dienesta pārstāvis | − | M.Baltmanis |
| Valsts robežsardzes pārstāvis | − | A.Rogozins |
| Latvijas tirgotāju asociācijas priekšsēdētājs | − | H.Danusevičs |
| Latvijas Darba devēju konfederācijas pārstāve | − | S.Siliņa |
| Latvijas Darba devēju konfederācijas pārstāve | − | I.Kiukucāne |
| Latvijas Tirdzniecības un rūpniecības kameras pārstāve | − | K.Zariņa |
| Rīgas domes pārstāve | − | I.Kondrāte |
| SIA “BT 1” pārstāve | − | I.Stebera |
| SIA "A.M.L." pārstāvis | − | G.Lūsis |
|  |  |  |
| **Protokolē** |  |  |
| Valsts kancelejas pārstāve | − | L.Milenberga |
|  |  |  |
| Sēdi sāk plkst. 14.00 |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Pieņemt zināšanai izteiktos viedokļus par Izglītības un zinātnes ministrijas sagatavoto informatīvo ziņojumu par daudzreiz lietojamo mutes un deguna aizsegu iegādi izglītības iestādēm un jautājumu turpināt izskatīt Starpinstitūciju sadarbības koordinācijas darba grupas 2021. gada 30. augusta sēdē, lai vienotos par masku tehnisko specifikāciju. Atzīmēt, ka Veselības ministrija rekomendē bērniem izvēlēties tādas maskas, kas nesatur biocīdus. Jautājumu par personu loku, kam tiek piešķirti valsts iegādātie mutes un deguna aizsegi, izskatīt sadarbības padomē un sagatavotos grozījumus Ministru kabineta 2021. gada 13. maija noteikumos Nr. 308 “Noteikumi par prioritāro institūciju un vajadzību sarakstā iekļautajām institūcijām nepieciešamajiem epidemioloģiskās drošības nodrošināšanas resursiem” izskatīt Starpinstitūciju sadarbības koordinācijas darba grupas 2021. gada 30. augusta sēdē.
2. Konceptuāli atbalstīt priekšlikumu, ka visām izglītības iestādēm, neatkarīgi no to dibinātāja, daudzreiz lietojamos mutes un deguna aizsegus izdala Civilās aizsardzības komisijas. Izglītības un zinātnes ministrijai attiecīgi papildināt arī šī protokollēmuma 1.punktā minēto informatīvo ziņojumu.
3. Ekonomikas ministrijai (Patērētāju tiesību aizsardzības centram) steidzami aktualizēt informāciju par daudzreiz lietojamo mutes un deguna aizsegu pieejamību tirgū (ražotāji, tehniskā specifikācija, cenas), tai skaitā izzināt, vai tirgū pieejamas higiēniskās maskas, kas saglabā filtrācijas efektivitāti pēc 20-30 mazgāšanas reizēm, un apkopoto informāciju nosūtīt Izglītības un zinātnes ministrijai un sēdes vadītājam.
4. Konceptuāli atbalstīt Ekonomikas ministrijas sagatavotos grozījumus Ministru kabineta 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – noteikumi Nr.360) (epidemioloģiskās drošības pasākumi tirdzniecības nozarē un tirdzniecības izstāžu darbībai) un Ekonomikas ministrijai iesniegt to izskatīšanai Ministru kabineta sēdē.
5. Pieņemt zināšanai sanāksmes dalībnieku izteiktos viedokļus par Tautsaimniecības padomē izskatītajiem uzņēmēju priekšlikumiem Covid-19 vakcinācijas veicināšanai un kopumā tie vēl ir izvērtējami un modificējami, kā arī izvērtēt priekšlikumu uzņēmumus izmantot kā komunikācijas kanālu aicinājumu un ziņu nodošanai no uzņēmuma līdz klientam. Sēdes vadītājam uzņēmēju priekšlikumus pārrunāt arī ar finanšu ministru un diskusiju turpināt kādā no nākamajām Starpinstitūciju sadarbības koordinācijas darba grupas sēdēm.
6. Pieņemt zināšanai, ka Satiksmes ministrija un Finanšu ministrija, izpildot Ministru prezidenta 11.08.2021. rezolūciju Nr.2021-1.1.1./43-43, ir iesniegusi savus priekšlikumus Covid-19 epidemioloģiskās drošības prasību un Covid-19 sadarbspējīgo sertifikātu plašākai pārbaužu nodrošināšanai pakalpojumu sniegšanas vietās. Atzīmēt, ka pārējās ministrijas savus priekšlikumus iesniegs tuvākajās dienās (paralēli tos nosūtīt arī sēdes vadītājam) un tad tie visi tiks izvērtēti kādā no nākamajām Starpinstitūciju sadarbības koordinācijas darba grupas sēdēm.
7. Ekonomikas ministrijai kopīgi ar Veselības ministriju izvērtēt priekšlikumu pārskatīt noteikumos Nr.360 noteikto regulējumu jautājumā par mobilo skaistumkopšanas pakalpojumu sniegšanu un, ja regulējums ir precizējams, Ekonomikas ministrijai iesniegt izskatīšanai Starpinstitūciju sadarbības koordinācijas darba grupas 2021.gada 30.augusta sēdē attiecīgu noteikumu projektu.

Sēdi slēdz plkst. 17.10

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis  |

\* Dokuments ir parakstīts ar drošu elektronisko parakstu